Μάννα Κορινθίας

Για οικισμούς με το ίδιο όνομα, δείτε: Μάννα Σύρου.

Η Μάννα ή Μάνα (πρώην Μάρκασι από τον Πανδέκτη, Ινστιτούτο Νεοελληνικών Ερευνών) είναι ορεινό χωριό του νομού Κορινθίας, κοντά στα Τρίκαλα Κορινθίας και βρίσκεται στους πρόποδες του όρους Κυλλήνη ή Ζήρεια, σε υψόμετρο 860 μέτρα. Σύμφωνα με την απογραφή του 2021, ο πληθυσμός του ανέρχεται στους 340 κατοίκους ενώ με αυτήν του 2011 ήταν 476.

 Γενικά και ιστορικά στοιχεία 
Η αρχική ονομασία του οικισμού ήταν Μάρκασι και είναι αρβανίτικης προέλευσης, αν και οι κάτοικοί του έχουν πλέον ως κατά κύριο λόγο, τα ελληνικά για μητρική γλώσσα .. Η σημερινή του ονομασία δόθηκε το 1927 (ΦΕΚ Α 206/1927, Διατάγματα) από την πηγή νερού (=μάννα) μέσω της οποίας υδρευόταν το χωριό. 

Το χωριό δημιουργήθηκε στις αρχές του 19ου αιώνα και οι πρώτοι του οικιστές ήταν Αρβανίτες, Τοσκικής καταγωγής που ήρθαν από την Αρκαδία, αλλά προέρχονταν από την σημερινή Νότια Αλβανία, ενώ μέχρι και το α΄ μισό του 20ού αιώνα οι γηραιότεροι κάτοικοι είχαν διατηρήσει τους γλωσσικούς ιδιωματισμούς και την προφορά του τόπου της απώτερης Αρβανίτικης καταγωγής τους. Σήμερα, με πρόχειρους υπολογισμούς, πάνω από το 95% των κατοίκων είναι Αρβανίτες ενώ πλέον υπάρχουν  κάποιοι Έλληνες και Βλάχοι κάτοικοι διατηρώντας όμως συγγενικές σχέσεις με άλλες οικογένειες Αρβανιτών.

Διοικητικά, η Μάννα αποτελεί ομώνυμη τοπική κοινότητα που ανήκει στη δημοτική ενότητα Ξυλοκάστρου του δήμου Ξυλοκάστρου - Ευρωστίνης.

 Πληθυσμός 
 Έτος  Πληθυσμός  1879  609  1889  700 1907  908  1928  1.024   1940  1.249   1951  977  1961  909 1971  765  1981  721 1991  615  2001  537 2011  476 2021  340

 Παραπομπές 

 Εξωτερικοί σύνδεσμοι 
 Μάννα από το korinthia.net
 Επίσκεψη στη Μάννα Κορινθίας από το youtube.com

Κατηγορία:Δήμος Ξυλοκάστρου - Ευρωστίνης
Κατηγορία:Χωριά της περιφερειακής ενότητας Κορινθίας